ગોંડલમાં જયરાજસિંહના ફાર્મહાઉસમાં જયંતી ઢોલ અને ભરત બોઘરાએ જિલ્લા પંચાયતના અને કોંગ્રેસના બાગી બનેલા સભ્યોની બેઠક બોલાવી હતી. આ બેઠકમાં 23 સભ્યો ભેગા કરી અવિશ્વાસની દરખાસ્ત અંગે ચર્ચા થવાની હતી. જો કે સાંજની બેઠક પહેલાં જ જિલ્લા કોંગ્રેસે પંચાયત પ્રમુખના બંગલે સંકલનની બેઠક બોલાવી 22 સભ્યોને પોતાની સાથે રાખતા ગોંડલની બેઠકમાં 15 સભ્યો જ હાજર રહ્યા હતા. જેથી અવિશ્વાસની દરખાસ્ત માટે ફરીથી સંખ્યાબળ ઊભું કરવાની જરૂર પડી હતી. સમિતિની રચના વખતે સાથે રહેલા અને હવે ફરી કોંગ્રેસ સાથે ભળેલા 8 સભ્યોને પોતાની સાથે લેવા માટે તેમને બુધવારે બોલાવાયા છે. આ 8 સભ્યો ભળતાં જ અવિશ્વાસની દરખાસ્તનો રસ્તો સાફ થઇ જશે.